|  |
| --- |
| **Σχέδιο Υπηρεσίας για τη θέση**  **Λειτουργού Εργασιακών Σχέσεων και Κοινωνικής πολιτικής** |

|  |
| --- |
| **Κυριότερα Καθήκοντα και Ευθύνες** |
| 1. Εργάζεται υπό την εποπτεία του Διευθυντή Εργασιακών Σχέσεων & Κοινωνικής Πολιτικής. 2. Παροχή συμβουλών στα μέλη της ΟΕΒ πάνω σε εργατικά προβλήματα τα οποία από καιρό σε καιρό αντιμετωπίζουν. 3. Παροχή συμβουλών σχετικά με την ανάπτυξη του ανθρώπινου δυναμικού, (σχέσεις εργαζομένων και διοίκησης, πρόσληψης και επιλογής εργαζομένων, τα κίνητρα και την αμοιβή εργασίας, π.χ. την ανάλυση, την αξιολόγηση και την ταξινόμηση, προγράμματα παροχής κινήτρων στις αμοιβές). 4. Καθημερινός χειρισμός και προώθηση λύσεων σε σωρεία προβλημάτων που μέλη αντιμετωπίζουν με διάφορα κυβερνητικά Τμήματα και Υπηρεσίες με τις συντεχνίες, με τα Δικαστήρια, κ.λ.π. 5. Παράδοση διαλέξεων σε όλες τις πόλεις της Κύπρου σε σεμινάρια για την εργατική νομοθεσία και πρακτική. 6. Διεξαγωγή μελετών και ερευνών σχετικά με θέματα εργασιακής φύσεως, ετοιμασία ερωτηματολογίων, καταγραφή και αξιολόγηση αποτελεσμάτων. 7. Συμμετοχή σε «ζωντανές» επικαιρικές εκπομπές της τηλεόρασης και του ραδιοφώνου και αρθογραφία στον ημερήσιο τύπο. 8. Συγγραφή και έκδοση διαφόρων βιβλίων εργατικού και κοινωνικού περιεχομένου και ενημερωτικών εντύπων, φυλλαδίων, κ.λπ. 9. Σύνταξη υπομνημάτων, ομιλιών, χαιρετισμών, ανακοινωθέντων, κ.λπ. και οτιδήποτε άλλο αναθέτει ο Γενικός Διευθυντής ή/και ο Διευθυντής Εργασιακών Σχέσεων & Κοινωνικής Πολιτικής. 10. Κατατόπιση γενικά των μελών για τα επικρατούντα ημερομίσθια και όρους εργασίας όπως και τις τάσεις στις σχέσεις μεταξύ εργοδοτών και εργοδοτουμένων 11. Κατατόπιση των μελών πάνω στις διεθνείς εξελίξεις στον τομέα εργασιακών σχέσεων. 12. Παροχή βοήθειας προς τα μέλη στις διαπραγματεύσεις τους με τις Συντεχνίες, ή ανάληψη τέτοιων διαπραγματεύσεων για σύναψη, ανανέωση ή τροποποίηση συλλογικής σύμβασης, για εφαρμογή ή ερμηνεία άρθρων της σύμβασης και για προσωπικά ή γενικής φύσεως παράπονα μεταξύ εργατών και εργατών ή εργατών και εργοδοτών. 13. Συγκρότηση και συμμετοχή σε συνεδριάσεις ομοιοεπαγγελματικών ομάδων, τήρηση πρακτικών τέτοιων συνεδριάσεων, διεξαγωγή αλληλογραφίας και προώθηση αποφάσεων πάνω σε κοινά επαγγελματικά προβλήματα. 14. Συμμετοχή σε συνεδριάσεις και εκπροσώπηση της ΟΕΒ σε οποιεσδήποτε επιτροπές, σώματα, οργανισμούς ή δημόσιες συζητήσεις όπως ήθελε καθορισθεί από το Διευθυντή Εργασιακών Σχέσεων & Κοινωνικής Πολιτικής. 15. Ανάληψη οποιωνδήποτε άλλων καθηκόντων που εμπίπτουν στις δραστηριότητες της Γραμματείας της ΟΕΒ τα οποία ήθελαν ανατεθεί από το Διευθυντή Εργασιακών Σχέσεων & Κοινωνικής Πολιτικής. |